4.2.2022
RO
Jurnalul Oficial al Uniunii Europene
C 61/31
12. subliniază învățămintele desprinse din pandemia de COVID-19 și importanța menținerii unui nivel ridicat de protecție a consumatorilor, inclusiv în perioade de criză; recomandă, în acest sens, revizuirea adecvată a reglementărilor necesare pentru a stabili consecințele circumstanțelor excepționale care intervin în contractele încheiate cu consumatorii înainte de declanșarea cauzei (clauza rebus sic stantibus).
Acest lucru ar ține seama de principiile anticipării și prevederii, care ar consolida protecția consumatorilor; 13.
încurajează Comisia să analizeze impactul pe termen lung al crizei COVID-19 asupra modelelor de consum ale europenilor și să se bazeze pe această analiză pentru a dezvolta viitoarele inițiative politice europene în domeniu; 14.
sprijină, în acest context, inițiativele de sprijinire a comerțului local, inclusiv a micilor producători, și de promovare a artizanatului local; 15. subliniază, de asemenea, că legislația privind protecția consumatorilor, printr-o informare mai clară și cuprinzătoare, ar putea încuraja consolidarea lanțurilor scurte de aprovizionare cu produse agricole și alimentare, reducând astfel emisiile de gaze cu efect de seră generate de transporturi.
În acest context, reamintește importanța implicării autorităților locale și regionale în politicile de protecție a consumatorilor; 16. subliniază, de asemenea, necesitatea de a sprijini politicile care urmăresc reducerea decalajului digital, atât în ceea ce privește echipamentele sau acoperirea teritorială, cât și competențele necesare; Tranziția verde 17.
reamintește că consumul sustenabil este esențial pentru atingerea obiectivelor Pactului verde;
18. subliniază rolul crucial al consumatorilor din Uniunea Europeană în tranziția verde, ei trebuind să fie informați în consecință și să aibă mijloacele de a alege în cunoștință de cauză, pe baza unor informații comparabile, transparente și clare, în conformitate cu metodologia Comisiei Europene privind amprenta de mediu, inclusiv despre caracterul durabil al produselor și despre posibilitatea de a le repara, precum și despre amprenta lor socială și de mediu; aceste informații trebuie să se bazeze pe date solide și pe cercetări privind consumul.
În procesul de diseminare a informațiilor, se recomandă implicarea autorităților locale și regionale; 19. subliniază că este esențial să se permită consumatorilor să facă o alegere bazată pe caracterul durabil al produselor, încurajând în același timp producătorii să le prelungească durata de viață, și că este necesară o legislație europeană care să sancționeze obsolescența programată și să recompenseze durata longevivă a producției industriale și tehnologice; 20. subliniază că tranziția către o economie ecologică poate avea succes numai dacă cererea de produse și servicii sustenabile nu se limitează la grupuri specifice de consumatori și subliniază, în acest sens, că, pentru atingerea obiectivelor, trebuie asigurat accesul la produse și servicii durabile pentru toți consumatorii, indiferent de situația lor financiară; 21. recomandă să se dezvolte o abordare globală a informării consumatorului, prin elaborarea – în măsura posibilului – de etichete, luând în considerare aspectele privitoare la durabilitate, sănătate, respectarea mediului, originea produsului (cu un accent special pe cele provenite din UE sau dintr-o țară terță) și comerțul echitabil.
Subliniază, de asemenea, utilitatea integrării tot mai accentuate a aspectelor sociale și de mediu în achizițiile publice printr-un set de măsuri, inclusiv prin definirea unor criterii ecologice minime legislația sectorială, astfel cum se prevede în noul Plan de acțiune privind economia circulară; 22. subliniază că este important ca standardele pentru produse să țină seama de aspectele legate de durabilitate și circularitate și subliniază, în acest sens, că instituțiile europene responsabile cu standardizarea au un rol important de jucat în acest domeniu, în special prin elaborarea unor standarde pentru ca un produs să poată fi definit drept ecologic sau durabil; 23.
subliniază importanța îmbunătățirii și garantării interoperabilității dintre dispozitive;
24. recomandă ca, alături de examinarea oportunității extinderii perioadei de garanție legală pentru bunurile de consum, consumatorul să fie informat mai bine cu privire la durata de viață așteptată a produselor; 25. recomandă să se studieze și să se instituie un sistem care să impună o autorizație prealabilă în ceea ce privește declarațiile de mediu și etichetele ecologice, pe modelul sistemului aplicabil în domeniul sanitar;